CELEX: 62014TN0165
Language: lv
Date: 2014-03-07 00:00:00
Title: Lieta T-165/14: Prasība, kas celta 2014. gada 7. martā – ANKO /Komisija un AER

10.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 175/47
            
         Prasība, kas celta 2014. gada 7. martā – ANKO/Komisija un AER
   
   (Lieta T-165/14)
   2014/C 175/65
   Tiesvedības valoda – grieķu
   
      Lietas dalībnieki
   
   
      Prasītāja: ANKO Anonymos Etairia Antiprosopeion, Emporiou kai Viomichanias (Atēnas, Grieķija) (pārstāvis – B. Christianos, advokāts)
   
      Atbildētājas: Komisija un Pētniecības izpildaģentūra (REA)
   
      Prasītājas prasījumi:
   
   
               —
            
            
               atzīt, ka maksājuma apturēšana, ko, īstenojot Komisijas deleģējumu, ir noteikusi un uzturējusi spēkā REA, attiecībā uz summu, kas Komisijai joprojām ir jāsamaksā prasītājai par tās dalību projektā “Emergency Support System” (ESS), ir pēdējās minētās līgumisko pienākumu pārkāpums;
            
         
               —
            
            
               atzīt, ka summa EUR 125 253,82 apmērā, ko Komisija vēl joprojām nav samaksājusi saistībā ar tās dalību ESS projektā, ir atzīstama par pieļaujamām izmaksām, kas Komisijai tādējādi ir jāsamaksā ANKO;
            
         
               —
            
            
               atzīt, ka kopējā summa EUR 216 172,68 apmērā, ko Komisija jau ir samaksājusi prasītājai saistībā ar tās dalību ESS projektā, ir atzīstama par pieļaujamām izmaksām, un
            
         
               —
            
            
               piespriest REA un Komisijai atlīdzināt prasītājas tiesāšanās izdevumus.
            
         
      Pamati un galvenie argumenti
   
   Šī prasība attiecas uz REA un Komisijas atbildību atbilstoši LESD 272. pantam saistībā ar līgumu Nr. 217 951, kura mērķis ir ESS projekta īstenošana.
   Prasītāja it īpaši apgalvo, ka REA, īstenojot Komisijas deleģējumu, bez jebkāda pamatojuma un pārkāpjot ar ESS projektu saistīto līgumu, ir apturējusi samaksas veikšanu ANKO. Prasītāja arī apgalvo, ka, vēloties piemērot “ekstrapolācijas” metodi, Komisija bez juridiska pamatojuma un pārkāpjot gan līgumu, gan piemērojamās tiesības, ir apstrīdējusi būtībā visu to izmaksu pieļaujamību, kas ANKO bija radušās saistībā ar ESS projektu.